15Ńdɔ fɔ́ɔ́ Ńtī ā ngádzó ai Mósɛs nâ: « Dzé ó ngə̄lə́ ó yóno ma á mís? Kɔ́bɔ́gɔ́ ai bɔ́n bə́ Ísraɛ̂l, ó kad bɔ́ naa bə́ tíe ai dulu. 16Ḿfág wóe, tə́lége ǹtúm wóē á yób, ó sǎm fə̄ wɔ́ wóe á máŋ, ó kab máŋ á zāŋ, ású yə̄ nâ bɔ́n bə́ Ísraɛ̂l bə́ wūlu məkǒl mīńkód á zāŋ máŋ. 17Ḿfág wáma, mayi bɔ̌ naa bɔ́n bə́ Égîptɛn bə́ man lɛ̌d mīńnə́m; bâyi mínā tsídan á zud, abǒg tē hḿ māyi bi ólugú ai Farawóŋ, ai ǹkán bítá wóé, ai bikálíg ai bəbɛ́d bikabilí bóé. 18Bɔ́n bə́ Égîptɛn bâyi yə̌m naa mǎ mə̄ nə́ Ńtī, éyɔŋ mǎyī bi ólugú á nyɔ́l Farawóŋ ai bikálíg bíé ai bəbɛ́d bikabilí bóé.»